Source: http://www.csmoradea.ro/trei-meciuri-pentru-sportivii-generatiei-1998-in-perioada-12-14-decembrie/
Timestamp: 2018-05-20 19:20:23+00:00

Document:
www.csmoradea.ro | Trei meciuri pentru sportivii generației 1998 în perioada 12-14 decembrie
Trei meciuri pentru sportivii generației 1998 în perioada 12-14 decembrie
În perioada 12-14 decembrie anul curent, sportivii generației 1998 vor disputa trei meciuri oficiale. Elevii Valeriei Scheiner sunt angrenați în două competiții diferite: Liga 1 masculin, unde joacă pentru CSU CSM LPS 2 Oradea, respectiv CN U20 masculin, unde evoluează pentru LPS Bihorul Oradea.
Pe 12 și 13 decembrie anul curent este programat un nou turneu contând pentru Campionatul Național U20 masculin al României. Echipa orădeană are un bilanț general de 3-2 și se situează pe locul al 3-lea în clasamentul ce cuprinde opt poziții.
Adversarii echipei din Oradea la București vor fi CSO Voluntari (marți, 12.12, ora 11:00, la Arena de Baschet), respectiv CSU Știința București (miercuri, 13.12, ora 13:00, în aceeași locație).
După aceste meciuri, delegația orădeană se va opri la Mediaș, acolo unde are programat jocul cu CSM din localitate. Partida contează pentru prima fază a Ligii 1 la baschet masculin – ediția 2017/18. CSU CSM LPS 2 Oradea are un bilanț general de 0-7și se situează pe ultima poziție a Grupei 1.
Confruntarea cu CSM Mediaș se va desfășura joi (14.12), cu începere de la ora 17:00, la Sala Spoturilor din Mediaș. Ulterior, mai exact pe 21 și 22 decembrie 2017, echipa orădeană va disputa ultimele două meciuri din faza inaugurală a Ligii 1 pe teren propriu. Advesari sunt ACS Târgu Jiu și BC SCM 2 Timișoara. Ambele jocuri se vor desfășura la Arena Antonio Alexe.
De notat că sportivii care joacă la U20 și în Liga 1 evoluează cu dublă legitimare, în baza unui protocol de colaborare între LPS Bihorul Oradea și CSM Oradea, cu sprijinul CS Universitatea Oradea.
tags: baschet csm csu oradea csu csm lps 2 oradea liga 1 oradea u20 masculin
Echipa feminină de baschet a învins la Timișoara
Cupa Moș Crăciun la tenis
50 zile până la startul Campionatului European U20 feminin Divizia B 2018, de la Oradea

References: CSM 
 CSM 
 CSM 
 CSM 
 CSM 
 csm 
 csm